**Veileder for dokumentasjon ved IKKE BESTÅTT**

|  |
| --- |
| **Bakgrunn for veilederen:** Trøndelag fylkeskommune avdeling utdanning henviser til begrunnelsen for karakteren IKKE BESTÅTT, som skal følge prøveprotokollen fra prøvenemnda.  |
| **Generelt:**  |
| Prøvenemnda skal ha utarbeidet et skriftlig vurderingsgrunnlag for hvordan kompetansen i faget måles, hovedpunktene i grunnlaget skal tildeles kandidaten før prøven. Det skal være tydelig hva som er grensen mellom bestått og IKKE BESTÅTT (UDIR.no). Prøvenemnda kan dermed føre sine konkrete anførsler fra prøven i vurderingsskjemaet underveis. Begrunnelsen blir da en konkret oppsummering av punktene ført underveis.  |
| **Viktig:**  |
| Fag-/svenneprøver og kompetanseprøver skal alltid inneholde **planlegging – gjennomføring – egenvurdering - dokumentasjon**, jf. forskrift til opplæringsloven § 3-53**.** Begrunnelsen skal alltid beskrive kandidatens kompetanse i å **planlegge hvordan utføre prøveoppgaven, gjennomføre prøveoppgaven, vurdere selv hvordan prøveoppgaven er utført, dokumentere utført prøveoppgave og gi avklarende svar.**  |

**Begrunnelsen skal følge denne veilederen:**

|  |  |
| --- | --- |
| **Planleggingsdelen** (kandidaten leverer skriftlig, om det ikke er vedtak om særlig tilrettelegging)  | -Hva mangler? -Er denne delen tilstrekkelig utført for å vurdere planleggingskompetansen? -Er nødvendige hensyn tatt?  Se forøvrig UDIR  |
| **Gjennomføringsdelen** (gjengi kompetansemålene slik de står i læreplanen, før opp under målet de konkrete funn prøvenemnda har gjort og som hører til under målet.  | -Prøvenemnda skal gi konkrete eksempler. -Begrunne med å vise til forskrifter, standarder eller normer for faget (ikke personlig synsing). -Bruke kun faglige beskrivelser og faguttrykk. -Ikke bruk støtende ord som «stygt» og «dårlig», bruk heller «ikke fagmessig» og «ikke tilfredsstillende».  |
| **Egenvurderingsdelen** (kandidaten leverer skriftlig, om det ikke er vedtak om særlig tilrettelegging) | -Er det redegjort for ev. feil, forklart ev. avvik mellom planlegging og gjennomføring? Se for øvrig UDIR |
| **Dokumentasjonsdelen** (kandidaten leverer skriftlig, om det ikke er vedtak om særlig tilrettelegging)  | -Hva mangler? -Faglig avklaring, spørsmål til prøveoppgaven? Se for øvrig UDIR |

**I begrunnelsen skal det ikke føres noe om klageinformasjon, ny prøve, enig om karakteren osv.**